Тақырыбы: «Мінез адам айнасы»
Ақтөбе  облыстық  мамандандырылған  физика-математикалық
мектеп – интернатының  тәрбиешісі  Кулбаева  Нургул  Нурмухановна
Мақсаты:

1.  Адамның мінез құлқы туралы түсінік беру.Жақсы мінез мәнін ашу.

 2. Бір-біріне деген көңілі таза, пейілі кең, мейірімді болуға баулу.
3.  Адам ойын нақты жеткізе білуге, босқа сөйлемеуге тәрбиелеу.

Сабақ жоспары:

· І. Мінез туралы баяндау. Мінез – құлыққа байланысты пікір алмасу
· ІІ. “Мені таны” Тренингі

· ІІІ. Тарихи тұлғалардың ой –пікірлеріне шолу.

· ІҮ. Аңыз

· Ү. Тест 

· ҮІ. Қорытынды

Барысы: 

Жақсы мінез, жылы сөз-жан дәуірі,

Жігіттің керек мұны аңғаруы.

Бейпіл сөйлеп,тік мінез танытқанның

Тіптен оңай адасып,сандалуы.

Мінездер бар жақсы-жаман,әр алуан,

Әдептілік әділдіктен нәр алған.

Кең болғанның кем болғанын көрмедім,

Теңізге ұқсап тасып жатқан шараңнан.

                                                            Қ.Нақысбеков

Қашан бала ғылым-білімді махаббатпен көксерлік болса, сонда ғана оның аты Адам болады.”  
                                                               Абай.
Жас бала анадан туғанда екі түрлі мінезбен  туады. Біреуі – ішсем, жесем, ұйықтасам деп тұрады. Біреуі білсем екен демекілік. Не көрсе соған талпынып, “ол немене?”, “бұл немене?” деп, “ол неге үйтеді?”, “бұл неге бүйтеді?” деп, көзі көрген,  құлағы естігеннің бәрін сұрап, тыныштық көрмейді. Мұның бәрі – білсем екен, көрсем екен, үйренсем екен дегені.                                     
                                                                        Жетінші сөз
І. Мінез туралы баяндау. 
Адамның мінез- құлқын психологиялық тұрғыдан темпераментіне байланысты анықтайды

Холерик,сангвиник, флегматик, меланхолик
1. Холерик типіндегі адамдар сезімтал, тынымсыз, шамданғыш, белсенді, пысық, мінез-құлығы сыртқы факторлардың ықпалынан тез өзгеруге бейім болады. 

2. Сангвиник типіндегі адамдар  ашық, көпшіл, көтеріңкі- көңілді, басшылыққа бейім, өмір сүйгіш, белсенді.

3. Флегматик – сақ, байыпты, өзге адамдарға жасылық тілегіш, өз ісін ойлап істейді, сенімді және бірқалыпты адамдар.

4. Меланхолик типіндегі адамдар ойлампаз, қырағы ,кез- келген нәрсені аңғарады, тұйық,  ішкі күйзелістің салдарынан сыртқы ортаның ықпалына көнгіш келеді.
А) ХХ ғасырда темперамент туралы теориялық пікір айтқандардың бірі Э.Кречмер. Ол «Тән құрылысы және мінез» атты еңбегінде темперамент түрлері адамның дене құрылысымен конституциясымен байланысты болады деді. Кречмер адамдарды дене құрылысымен конституциясына қарай үш типке бөледі. 

Олар: пикник, атлетик , астеник.

 Кречмердің сипаттауынша пикниктердің денесі төртпақ, қол аяғы мен мойны қысқа, бұлшық еттері нашар, сүйектері борпылдақ, беті жұмсақ, ажарлы, денесі толық болып келеді.

Атлетиктер бойы ұзын, бұлшық еттері жақсы жетілген, жауырындары мықты, мойыны ұзын, дене құрылысы пропорциялы болып келеді.

Астениктер арық, беті сопақша келген, қол – аяғы, мойыны ұзын, дене терісі, сүйектері бос болып келеді. 

Б) Мінез туралы ілім бастауын ежелгі Грецияда алады. Мінез психологиялық теориялары ХІХ ғасырдың аяқ кезінен бастап көріне бастады. Зерттеушілер адамның мінезін көбінесе дене құрылысына сәйкес түсіндірді. Кісінің дене құрылысы қандай болса, оның мінезі соған сәйкес қалыптасады. Сонымен қатар мінезге темпрамент ерекше әсер етеді. Осы кезде френология, графология деген ағымдар пайда болды. Френологияны грек ғалымы  Ф.Галлет зерттеген. Френология адамның бас сүйегіне, формасына, жүйке саласына қарап адамның мінез – құлқын, ақыл – ойының дәрежесін ажыратуға болады дейді.

Графология ілімін Аристотель зерттеген, бұл ілім адамдардың жазуына қарап мінезін ажыратуға болатынын айтты. Адамдардың жазу сызуына қарап, оның мінез – құлқын айыру психологияда криминалистика ара- тұра қолданған.

 Мінез – құлыққа байланысты пікір алмасу
Мінез – құлыққа байланысты пікір алмасу

· Адамның мінезі қалай қалыптасады?

· Мінез-құлық адамдардың қарым қатынасына әсер ете ме? Қалайша?

· Адам өз мінезін өзгерте ала ма? Қалай?

· Мінездегі міндер Оны кім қалай бағалайды?

· Мінез – құлық дегеніміз не?

ІІ. “Мені таны” Тренингі
Тренинг: “Мені таны”
Барысы: Кластан бір баланы шығарып аламыз алдымен. Қалғанымыз отырған бір баланы таңдап алып оның мінезін  ауа- райына, жеміс –жидекке, көкөніске, жиһазға, жануарға теңеуіміз қажет. Барлығы ақылдасып шешкеннен кейін. Сырттағы адамды шақырып, жасырған адамның есімін айтпай суреттеуіміз қажет, шешуші өзі табуы керек.
ІІІ. Тарихи тұлғалардың ой –пікірлеріне шолу
Тарихи тұлғалардың мінез-құлық  туралы пікірі

«Адамның басына қонған бақыттың тұрақты болуы жақ сы мінез-құлқына байланысты.»                                             

                                                       Әл-Фараби.
ІҮ. Аңыз әңгіме

Жан жарасы жазылмайды(Аңыз әңгіме)                            

Ертеде бір қарияның ашушаң, ұстамсыз баласы болыпты.Бір күні қария баласына бір қапшық шеге беріп:

· Өзіңді ашу қысқан сайын ағаш бағанға шеге қағып, ашуың

басылған кезде, суырып аларсың,- дейді.

    Бала бірінші күні-ақ бағанға он шақты шеге қағылғанын байқап, өзін өзі ұстауға, ашуға бой бермеуге тырысты. Қағылған шегенің саны күнбе- күн азая бастады. Бала бағанға шеге қаққаннан гөрі ашуын басқан жеңіл екенін түсінді.

Ақырында бағанға бір шеге қақпаған күнге де жетті. Сонда әкесі баласын бағанға жетелеп келіп:

- Жарайсың, балам! Бірақ, бағанның шұрық-шұрық болғанын көріп тұрған шығарсың? Ол ешқашан да бастапқы қалпына келе алмайды. Адамға ғайбат сөз айтсаң, оның көңіліне жара саласың, оның жан дүниесі осы баған сияқты шұрық-шұрық болады. Одан кейін қанша кешірім сұрасаң да, жан-жарасы жазылмайды. Ашуыңды ақылға жеңгізе біл, балам,-дейді.

“Жан жарасы жазылмайды” Аңыз әңгіме

 1. Әкесі баласын ұстамдылыққа қалай үйретті?

2. “Ашуды ақылға жеңгізе біл” деген сөзді қалай түсінесіңдер?

Ү. Тест 
Тест “ Өзiңiзге көңiлiңiз тола ма?”

Тест сұрақтарына  шынайы жауап берiңіз. 

1. Қайта туып, өмiрдi жаңаша  бастауды армандайсыз ба?  (иә- 4, жоқ- 16)

2. Сiздiң ермегiңiз, әуес нәрселеріңіз бар ма?   (иә- 18, жоқ- 5)

3. Сiздiң iсiңiз өнбей жатса, “ тек  менде ғана  осылай болады” деп айтасыз ба?   (иә- 6, жоқ- 12)

4. Сiздi бiреудiң көре алмайтынын естiгенде қуанасыз ба?  (иә- 16, жоқ- 2)

5. Сiздi бiреу  жаман , сүйкiмсiз адам десе намысыңызға тие ме? (иә- 2, жоқ- 12)

6. Сiздiң таныстарыңыз да сiз сияқты жағымсыз жағдайға ұшырағанын естiгенде қуанасыз ба?  (иә- 2, жоқ- 16)

7. Кейбір iс сiзсiз жақсы жүретiн болса, уайымдайсыз ба?   (иә- 2, жоқ- 16)

8. Сiздің  мол ақша ұтып алғыңыз келе ме?  (иә- 4, жоқ- 20)

9. Сiздiң туыстарыңыз не достарыңыз қымбат нәрсе сатып алыпты дегенде, қуанасыз ба ?   (иә- 1, жоқ- 20)

10. Ойыңызды ашық айтқанды ұнатасыз ба?  (иә- 16,    жоқ-3)

Тест жауабы:
Жинаған ұпайыңызды санап, қорытындысын көрiңiз.

· 120 ұпайдан жоғары. Өзiңiзге көңiлiңiз әбден толады. Алайда сiзге өзiндiк сын, шынайы бағалау жетiңкiремейдi. Сізде менмендік басым. Өзімшілсіз.  Осы жағдайды достарыңызбен, жақындарыңызбен талқылап көрiңiз.

· 60-тан 120-ға дейін. Сiз өзiңiзге сенiмдiсiз,  өз бағаңызды білесіз. Барға қанағат етесіз. Сіздің бойыңызда паңдық пен масаттанушылық жоқ.

· 60-тан төмен. Өзiңiзге көңiлiңiз толмайды. Көп жағдайда асығыстық танытасыз. Сабырлылық сақтап, сенiмдi болыңыз. Айналаңызға қарап, ойланып көрiңiз – мүмкiн сiз өзiңiздi дұрыс бағаламай жүрген шығарсыз.

ҮІ. Қорытынды
  Адамның ісі мен қылығынан көрінетін,  оның айналасындағыларға қатынасын бейнелейтін жеке тұлғаның өзгешелігін мінез деп айтамыз.
Жақсы мінез : сыйлы, қадірлі болуға септігін тигізеді; адамдардың сенімін туғызады; Өзіңнің, өзгелердің өмірін қуанышқа бөлейді.

Жақсы мінезімізбен айналамыздағыларға қуаныш сыйлайық.
